Castellers de la Vila de Gràcia

Los Castellers de la Vila de Gràcia son un grop de castellers de la Vila de Gràcia fondat l'an 1996. La color de la siá camisa es la blava marina.

Lo primièr 4 de 8 (4 personas per nivèl, 8 nivèls) fait per los graciencs foguèt lo 17 d'agost de 2003 a la Plaça de la Vila de Gràcia, a l'ocasion de la Vòta de Gràcia.

La melhora  prestacion de la siá istòria es: 4 de 8, 3 de 8 (c), 5 de 7. Fins l'an 2010, los Castellers de la Vila de Gràcia son estats en 5 escasenças al Concors de castells,  que se celèbra cada dos ans a Tarragona (lo 2002, 2004, 2006, 2008 e 2010).

Popularament òm los coneis com la colla dels blaus, per la color de la siá camisa, o la colla dels estudiants, a causa de la joinessa dels sieus membres.

Los Castellers de la Vila de Gràcia apareisson brèvament al filme L'auberge espagnole de Cédric Klapisch.

 Istòria 
Los castells a Gràcia no son pas una causa nòva en aqueste quartièr de Barcelona, mas que i a de referéncias istoricas que datan ja de la fin del sègle XIX e fins al  començament dels ans trenta del sègle XX. Devèrs 1890 se constituiguèt un grop format de gents venent del Camp de Tarragona que migrèron a causa de la crisi de la filloxèra, los nomenats Xiquets de Gràcia. Possiblament, aqueles nòus graciencs trobèron en l'ambient popular de la Vila de Gràcia l'atmosfèra propícia per i desvolopar l'activitat castellera coma grop local. Avèm de constància que aquela còla agiguèt almens dempuèi lo decenni dels 80 del sègle XIX, entre 1900 e 1910 e dens lo segond decenni del sègle XX. La majoritat d'accions las realizèron pendent la Vòta de Gràcia.

 Los començaments 
Çaquelà, l'istòria dels actuals Castellers de la Vila de Gràcia comencèt a inicis de las annadas 90 del sègle XX, quand un grop de joves de la ret associativa de Gràcia, passionats dels castells, comencèron de parlar de la possibilitat de crear una còla castellera. Aquela idèa començèt de prendre còrs quand se decidiguèron far la primièra reünion en octobre de 1996 e començar de far córrer tanben las primièras votz. Aital, setmanas dempuèi, se convoquèt la primièra repeticion per lo 23 de novembre d'aquel meteis an a la Plaça del Sol de Gràcia, la quala amassèt ja un trentenat de personas.

La primièra aparicion publica de la nòva còla gracienca foguèt en febrièr de 1997 en motiu de la jornada castellera de Santa Eulàlia a la plaça de Sant Jaume de Barcelona, ont i levèron dos pilars de 4 (1 persona per nivèl, 4 nivèls). La primièra accion a la Plaça de la Vila de Gràcia, considerada coma la plaça pròpia d'aqueste grop, foguèt lo 4 de març de 1997; aquesta accion convoquèt una seishantena de castelaires e's realizèron diferents pilars e castèls de cinc nets (sens pinya, la basa del castèl).

 Los primièrs castells 
La presentacion oficiala foguèt lo 4 de mai de 1997. Pairinats per los Castellers de Terrassa, los Castellers de Sants e los Castellers de Sant Andreu de la Barca ja descarguèron (“descargar” significa far lo castèl sens tombar) los primièrs castèls de 6 nivèls. Aquesta primièra temporada foguèt una epòca de montadas e devaladas importantas, encara que lo trabalh realizat tot l'an donèt finalament los fruchs ambe lo bastiment d'un castèl de set nivèls, lo 4 de 7, en motiu de la Jornada de la còla lo 23 de novembre.

 Lo pas dels castèls de 7 nivèus als castèls de 8 
Las annadas seguentas lo grop de Gràcia anèt evolucionant positivament consolidant-se coma còla de 7, fins que lo 6 d'octobre de 2002, en motiu del XIX Concors de castells de Tarragona, carguèron lo primièr 4 de 8 de la siá istòria dempuèi d'aver descargat, tanben, lo primièr 2 de 7 (castèl de maxima dificultat) al torn anterior. Tre lo 2002, los Castellers de la Vila de Gràcia n'an pas daissat de bastir lo 4 de 8 cap annada. Uèi, comença a se consolidar coma còla de 8 nivèls e coma un dels 15-20 melhors grops del panorama castelaire actual. 

La còla de Gràcia a tanben dempuèi los primièrs mesos d'existéncia un grop de grallers pròpri, que's a l'encòp una escòla de gralles per totas aquelas personas qu'an enveja de jogar la gralla dens las divèrsas activitats dels castellers.

L'an 1999 concediguèron als Castellers de la Vila de Gràcia la Medalla d'Honor de Barcelona. Tanbén son membres de las Colles de Cultura Popular de Gràcia.

 Repeticions 
Los Castellers de la Vila de Gràcia dempuèi 2002 repetisson los sieus castèls a l'Escola Reina Violant (c. Trilla,18 de Gràcia). Las repeticions son tots los dimarts e divendres de 20:00 a 23:00. 

 D'autres activitats 
Dempuèi l'an 1998 los Castellers de la Vila de Gràcia produson l'emission del programa de ràdio de contengut casteller "Terços amunt!", dens las ondas de Ràdio Gràcia (107.7 FM). Aquel programa de ràdio s'a emetut sens interrupcion fins uèi. Terços amunt recebèt lo 2010 lo Premi Vila de Gràcia a la melhor iniciativa comunicativa.

Mas l'activitat extracastellera mai importanta que realizan los Castellers de la Vila de Gràcia es l'organizacion, dempuèi l'an 2001, de la garnidura de la Plaça de la Vila dens la celebracion de la Vòta de Gràcia.

 Participacion al Concors de Castèls de Tarragona 
Los Castellers de la Vila de Gràcia an participat en quatre edicions del Concors de Castèls de Tarragona. A continuacion se citan los concors ont an participat los de Gràcia, los castèls realizats e, entre parentèsi e caractèr gras, la posicion finala:

 XIX Concors de castells de Tarragona (2002): 2 de 7, 4 de 8c, 5 de 7 (13)
 XX Concors de castells de Tarragona (2004): 4 de 8i, 4 d 8c, 5 de 7, 4 de 7a (14)
 XXI Concors de castells de Tarragona (2006): 2 de 7c, 4 de 8c (16)
 XXII Concors de castells de Tarragona (2008): 5 de 7, 4 de 8c, 4 de 7a (15)
 XXIII Concors de castells de Tarragona (2010): 4 de 8, 2 de 7, 5 de 7 (11)

 Los Castellers de la Vila de Gràcia al mond 
Accions realizadas defòra dels Païses Catalans:
 Marselha (2001)
 Carcassona (2002)
 Sevilha (2005)

Accions realizades als Païses Catalans (defòra del Principat)
 País Valencian
 Algemesí (2003)
 La Xara (Dénia) (2007)
 L'Alcúdia (2009)
 Catalonha Nòrd
 Baó (1998) (1999)
 Perpinhan (2005)
 Illas Balearas
 Sant Francesc, Formentera (2010)
 Vila d'Eivissa, Isla d'Eivissa (2010)

 Los cap de colla (directors del grop) 
NomPeríode Joaquim Besaran i Alberich novembre 1996-junh 1997 Guillem Ortega i Tous 1997 (a partir del mes de junh) Jordi Ràfols i Brasó 1998-2000-2001 Carles Capellades i Sesé 1999-2004-2005 Joan Font i Basté 2002-2003 Oriol Constantí i González 2006-2007 Carles Gallardo i Prades 2008-2009 Aleix Vila i Fuertes 2010

 Los presidents 
NomPeríode Ramon Josep Serra i Ruiz "R.J." novembre 1996-junh 1997 David Palau i Garcia 1997 (a partir del mes de junh) Josep Maria Porta i Palau 1998 Roger Gispert i Masó 1999-2000-2001-2004-2005 Miquel Moret i Parera 2002-2003 Martí Urgell i Vidal 2006-2007 Miquel Sendra i Pons 2008-2009 Arnau Dòria i Cerezo 2010

 Primièrs castèls obtenuts 
CastèlDataJornada 4 de 6 4 de mai de 1997 Presentacion oficiala 3 de 6 4 de mai de 1997 Presentacion oficiala 4 de 6 amb agulla 4 de mai de 1997 Presentacion oficiala 5 de 6 21 de setembre de 1997 La Mercè 3 de 6 per sota 16 d'agost de 1998 Vòta de Gràcia  p de 5 cargat 16 d'agost de 1998 Vòta de Gràcia  p de 5 18 d'octobre de 1998 Jorn de las còlas del 97 p de 5 aixecat per sota 24 de novembre de 2002 Jorn dels Castellers de Badalona 2 de 6 cargat 9 de novembre de 1997 Jorn dels Castellers de Sant Andreu de la Barca 2 de 6  29 de març de 1998 Solidaritat Nens del Brasil 6 de 6 19 d'agost de 2000 Velhas de Vòta de Gràcia 4 de 7 23 de novembre de 1997 I Jorn de la còla 3 de 7 cargat 29 de novembre de 1998 Jorn dels Castellers de Badalona 3 de 7 26 de setembre de 1999 La Mercè 4 de 7 amb l'agulla cargat 22 de novembre de 1998 II Jorn de la còla 4 de 7 amb l'agulla 16 de mai de 1999 II Aniversari de la còla 3 de 7 amb agulla 25 d'abril de 2010 Jorn de Sent Jòrdi, Sitges 5 de 7 25 de setembre de 2000 La Mercè 3 de 7 aixecat per sota 19 d'agost de 2001 Vòta de Gràcia 2 de 7 cargat 24 de setembre de 2002 La Mercè 2 de 7 6 d'octobre de 2002 XIX Concors de castells de Tarragona 4 de 8 cargat 6 d'octobre de 2002 XIX Concors de castells de Tarragona 4 de 8 17 d'agost de 2003 Vòta de Gràcia 3 de 8 cargat 24 de setembre de 2010 La Mercè

 Bibliografia especifica 
 Albert Musons, Quim Perelló, Jordi Ràfols i Miquel Sendra: Xiquets ahir, castellers per sempre: Vila de Gràcia (1876-2002), Col·lecció "La Font de l'atzavara" del Taller d'Història de Gràcia, 111 pag., Barcelona.
 Carles Gallardo: Blau, fraternitat i castells: Castellers de la Vila de Gràcia (1997-2001), 126 pag., publicat per los Castellers de la Vila de Gràcia.

 Ligams externes 
 Castellers de la Vila de Gràcia 
 Aquí i trobaratz las cronicas de las accions del grop 

Categoria:Tradicion de Catalonha
Categoria:Cultura catalana
Categoria:Barcelona